Masɩ kpeekpe pɩlɩtʊ (alphabet)
Masɩ kpeekpe pɩlɩtʋ (alphabet) kɛ sakɩyɛ yaɣ ɖɔɖɔ size masɩ kpeekpee cɛŋga yaa pɩlʋʋ. Masɩ kpeekpe pɩlɩtʋ kɛna masɩ yaa kumola kpɛm n̄ɩna wena a-tʋmɩyɛ kɛlɛ kɛlɛʋ size amaazɩ wɩlʋʋ pazɩ yaa camɩyɛ kam nɛ patɩlɩ nɔɔ salaɣ kʋnʋŋ yaa kʋnʋŋ nakʋyʋ n̄ɩnʋ wiluu. Nɔɔ salaɣ yaa pɩyʋ wiluu tʋmɩyɛ nɖɩ, nɖɩɩ payaɣna fransɩ kʋnʋŋ taa size "phonèmes d' une langue".
Paa kumoɖe yaa mayaɣ nga lɛ, yaa ɛzɩ payaʋ nɛ fransɩ kʋnʋŋ taa size "graphèmes" yɔ, kɛna ɖɔɖɔ kɛ takayaɣ kɩmama ɛzɩ payaʋ nɛ fransɩɩ kʋnʋŋ taa size "lettre" yɔ.
Paa alɩwaatʋ ndʋ tɩ-taa lɛ, pʋwɛ size ɖɩtɩlɩ size, paa mayaɣ kɩmama ŋga lɛ, kakpakʋʋ nɔɔ wiluu tɛ kʋnʋŋ nakʋyʋ. Masɩ nasɩyɛ cabɩ n̄ɛwɛ ɖɔɖɔ lɛ, sɩbɩzʋʋ sɩmʋ mbʋ payaɣna fransɩ kʋnʋŋ taa size "diacritiques" yɔ pɩtɛ kʋɖʋm yaa pɩtɛ sakɩyɛ kɛ mbɩ yɔ.
Paa kʋnʋŋ ŋgʋ lɛ, kɩtɛ nɔɔ wiluu yaa nɔɔ tiluu wɛna masɩ nzɩ yɔɔdʋʋ yaa kalɩʋ taa lɛ, sɩgbaɣ ɖama yɔ. Ɖagba ɛzɩ fransɩ kʋnʋŋ tɛ masɩ kɛ mbɩ yɔ koyɔ, ɖɩnaɣ size masɩ nasɩyɛ matʋ wɛ ndɩ ndɩ ɛlɛ sɩgalʋʋ taa lɛ pʋwɛna nɩʋ kʋɖʋmɩŋ. Pʋtɔbʋʋ size sitiluu nɛ siwiluu wɛ kʋɖʋm kpeɖem. Masɩ nzɩ pakalʋʋ sɩ nɛ fransɩ kʋnʋŋ taa lɛ sɩwɛna wilitu nɛ tilitu kʋɖʋmɩŋ yɔ, sɩ-taa nasɩyɛ hɩla kɔ yɔ : s, c, ç, ss, sc, t yaa x, nɛ z.
Ɖɔɖɔ lɛ, masɩ kpeekpee pɩlɩtʋ pɩzʋʋ pɩwalɩ yaa pɩtalɩ palakʋ nɛ pʋwɛʋna tilitu ndɩ ndɩ yɔ. Payaɣ-wɛ nɛ fransɩ kʋnʋŋ taa size "digrammes yaa ɛzɩ lettres supplémentaires". Fransɩ kʋnʋŋ masɩ wɛna matʋ kʋyʋmtʋ tɛ agbela wa kɛʋʋ nzɩ sɩtɛkɛ tam kʋyʋmɩŋ tiliu yaa wiliu yɔ. Ŋdʋ paya nɛ pamana nɛ fransɩ kʋnʋŋ taa size "homographes non homophones". Peɖe pɛcɛla matʋ tʋnɛɛ yɔ size nɛ fransɩ matʋ taa size «Le vent est à l’est» size ɛyaa yaa kalɩyaa ɛnɩna pukutoluu yaa pʋtɔbʋʋ.